CELEX: 62007CN0548
Language: et
Date: 2007-12-10 00:00:00
Title: Kohtuasi C-548/07: 10. detsembril 2007 esitatud hagi — Euroopa Ühenduste Komisjon versus Kreeka Vabariik

26.1.2008   
            
            
               ET
            
            
               Euroopa Liidu Teataja
            
            
               C 22/38
            
         10. detsembril 2007 esitatud hagi — Euroopa Ühenduste Komisjon versus Kreeka Vabariik
   (Kohtuasi C-548/07)
   (2008/C 22/68)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakia ja M. van Beek)
   
      Kostja: Kreeka Vabariik
   Hageja nõuded
   
               —
            
            
               tuvastada, et Kreeka Vabariik on rikkunud direktiivist 96/34/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt lapsehoolduspuhkuse kohta sõlmitud raamkokkuleppe kohta (1) tulenevaid kohustusi ja täpsemalt sellele direktiivile lisatud lepingu klausli 1 punkti 2, klausli 2 punkti 1 alapunkti b, klausli 2 punkti 3 alapunkte e ja f ning klausli 2 punkte 4 ja 6;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   
               1.
            
            
               Pärast seda, kui komisjon oli uurinud kõiki Kreeka õigusnorme, millega direktiiv 96/34/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt lapsehoolduspuhkuse kohta Kreeka õigusesse üle võeti, leidis ta, et teatud selle raamkokkuleppe klauslid, mis direktiiviga olid heaks kiidetud, olid kaubasõidulaevanduse alal üle võetud puudulikult ja vääralt.
            
         
               2.
            
            
               Täpsemalt on Kreeka õigusnormid, millega selle valdkonna kollektiivleping ratifitseeriti, piiratud ulatusega, sest need ei kohaldu kõigile kaubasõidulaevadele.
            
         
               3.
            
            
               Lisaks peab Kreeka õiguse kohaselt nimetatud töötaja, selleks, et tunnustataks tema õigust lapsehoolduspuhkusele, täitma järgmised tingimused, mis lisanduvad direktiivis esitatud nõuetele:
               
                           —
                        
                        
                           12 kuud eelnevat teenistust samal laeval;
                        
                     
                           —
                        
                        
                           sellel laeval peab töötama vähemalt 30 isikut;
                        
                     
                           —
                        
                        
                           tõend, et teine lapsevanem töötab;
                        
                     
                           —
                        
                        
                           lapsehoolduspuhkuselt naasmise kvalifitseerimine uueks meresõidulepinguks ja uus kohustuslik tööperiood vähemalt 6 või 7 kuud;
                        
                     
                           —
                        
                        
                           laevandusorganisatsiooni poolt asendustöötaja saatmise kulude katmine;
                        
                     
                           —
                        
                        
                           asjassepuutuva siseriikliku õiguse kohaldumine ainult meresõidulepingutele, mis hakkavad kehtima pärast kollektiivlepingute jõustumist;
                        
                     
                           —
                        
                        
                           kaubanduslike kohustuste kvalifitseerimine vääramatuks jõuks, mis õigustab lapsehoolduspuhkuse andmisest keeldumist.
                        
                     
         
               4.
            
            
               Lõpetuseks leiab komisjon, et kollektiivlepingutes ja neid ratifitseerivates ministri määrustes puuduvad sätted töötajate kaitse kohta töölepingu lõpetamise eest seoses lapsehoolduspuhkuse võtmisega.
            
         
               5.
            
            
               Seetõttu on komisjon seisukohal, et Kreeka Vabariik on rikkunud direktiivist 96/34/EÜ tulenevaid kohustusi ja täpsemalt sellele direktiivile lisatud lapsehoolduspuhkuse raamlepingu klausli 1 punkti 2, klausli 2 punkti 1 alapunkti b, klausli 2 punkti 3 alapunkte e ja f ning klausli 2 punkte 4 ja 6.
            
         
      (1)  EÜT L 145, 19.6.1996, lk 4; ELT eriväljaanne 05/02.